Uned 104: Cyflogadwyedd yn y sector adeiladu ac amgylchedd adeiledig

# Taflen waith 7: Gwaith tîm a chyfathrebu (dysgwr)

Bydd y tasgau isod yn eich helpu i ymarfer eich sgiliau gwaith tîm a chyfathrebu, sy’n hanfodol yn y diwydiant adeiladu. Bydd eich tiwtor yn darparu’r adnoddau ac yn rhoi cyfarwyddiadau i chi.

**Tasg 1: Lluniadu**

**Cyfarwyddiadau:**

1. Eisteddwch gyda chyd-ddysgwr fel pâr gyda phapur gwag a phensiliau.
2. Disgrifiwch i’ch cyd-ddysgwr sut le yw eich ystafell ffrynt/prif ystafell fyw gartref.
3. Gwrandewch ar eich cyd-ddysgwr yn disgrifio ei ystafell ffrynt i chi.
4. Symudwch at bartner arall. Nawr, disgrifiwch i’ch partner newydd sut ystafell oedd gan eich partner gwreiddiol. Rhaid i’r partner newydd geisio braslunio’r ystafell hon ar y darn papur. Byddwch chi’n gwneud yr un peth iddyn nhw wrth iddyn nhw ddisgrifio ystafell.
5. Ar ôl i chi orffen, rhowch y braslun i’ch tiwtor.

Ar ôl i chi orffen, penderfynwch: Beth aeth yn dda? Beth oedd ddim cystal?

**Tasg 2: Tŵr sbageti malws melys**

Mae cydweithio’n bwysig ar gyfer datrys problemau. Gyda’n gilydd, gallwn fod yn fwy craff ac yn fwy effeithiol nag y gallwn ar ein pen ein hunain. Gallwn ddatrys problemau’n well fel tîm nag y gallwn ar ein pen ein hunain, sy’n golygu y bydd datblygu sgiliau cydweithio eich tîm yn arwain at ganlyniadau gwell o ran datrys problemau.

**Yr hyn sydd ei angen (i bob tîm):**

* 20 darn o sbageti heb ei goginio
* 1 rholyn o dâp masgio
* 1 metr o linyn
* 1 malws melys

**Cyfarwyddiadau:**

1. Nod yr ymarfer hwn yw gweld pa dîm sy’n gallu defnyddio’r deunyddiau a ddarparwyd i adeiladu’r tŵr talaf o fewn cyfnod penodol. Rhaid i’r tŵr allu sefyll ar ei ben ei hun.
2. I wneud yr ymarfer hwn yn fwy heriol, rhowch gynnig ar ychwanegu malws melys ar frig y tŵr. Mae’r ymarfer datrys problemau tîm hwn yn helpu timau i feddwl yn y fan a’r lle a meithrin cyfeillgarwch ac arweinyddiaeth yr un pryd.

Ar ôl i chi orffen, penderfynwch: Beth aeth yn dda? Beth oedd ddim cystal?

**Tasg 3: Sownd**

Mae mwy o weithwyr yn gweithio o bell nag erioed o’r blaen. Mae sgiliau cyfathrebu da yn hanfodol i ddatrys problemau ar draws timau sy’n gweithio fwy a mwy dros y we. Bydd gweithio ar sgiliau cyfathrebu pan fydd eich tîm gyda’i gilydd yn eu helpu i ddatrys problemau’n well pan fyddant ar wahân.

Dyma'r senario: Mae eich tîm wedi yn sownd yn y swyddfa/gweithdy/ ystafell ddosbarth. Mae’r drysau wedi’u cloi a does dim modd torri'r drysau na’r ffenestri. Rhowch 30 munud i’ch tîm benderfynu ar 10 eitem yn y swyddfa/gweithdy/ ystafell ddosbarth sydd eu hangen arnynt i oroesi a’u gosod yn nhrefn pwysigrwydd. Nod y gêm yw sicrhau bod pawb yn cytuno ar y 10 eitem a’u safle mewn 30 munud.

Ar ôl i chi orffen, penderfynwch: Beth aeth yn dda? Beth oedd ddim cystal?