Uned 104: Cyflogadwyedd yn y sector adeiladu ac amgylchedd adeiledig

# Taflen waith 8: Terminoleg busnes (tiwtor)

1. Llenwch y diffiniadau o’r derminoleg busnes sydd yn y tabl isod.

| **Terminoleg busnes** | **Diffiniad** |
| --- | --- |
| Colled | Mae colled yn y diwydiant adeiladu yn gallu bod yn ariannol neu o ganlyniad i golli bywyd oherwydd ystyriaethau diogelwch gwael. Mewn cyfrifon ariannol, mae colled yn ostyngiad yn yr incwm net sydd y tu allan i weithrediadau arferol y busnes. Gall colledion ddeillio o sawl peth. |
| Cadw Cyfrifon | Mae cadw cyfrifon yn golygu cofnodi trafodion ariannol ac mae’n rhan o’r broses o gyfrifyddu mewn busnes. Mae trafodion yn cynnwys prynu, gwerthu, derbynebau, a thaliadau gan unigolyn neu sefydliad/corfforaeth. Rhaid i gwmnïau adeiladu fonitro eu llyfrau i sicrhau eu bod yn talu trethi priodol ac yn gweithio o fewn y gyfraith. |
| Archwilio | Mae archwiliad adeiladu yn edrych yn bennaf ar agweddau ariannol, gan ystyried elfennau adeiladu a diogelwch fel y mae’n berthnasol i elfennau ariannol prosiect. Gall hyn gynnwys archwilio deunyddiau a rhannau o adeilad sydd wedi’u cwblhau i sicrhau bod holl elfennau contract yn cael eu cynnal. |
| Gorbenion | Mae gorbenion yn cael eu prisio’n gymesur â phrosiect a dyma’r costau a gyfrifwyd ar gyfer rhedeg y cwmni a gafodd ei gontractio i gyflawni prosiect. [Yn aml, disgrifir y costau hyn fel costau gweinyddol prif swyddfa (mewn rhai achosion efallai y bydd gorbenion ffatrïoedd neu weithgynhyrchu).](https://www.designingbuildings.co.uk/wiki/Cost) Gallai costau prif swyddfa neu gostau gweinyddol gynnwys: costau eiddo, taliadau cyllid ar fenthyciadau, yswiriant, staff, trethi, ymgynghorwyr allanol, gweithgareddau marchnata a thendro. Bydd y rhan fwyaf o sefydliadau contractio’n cyfrifo canran yn erbyn costau’r prosiect i’w gosod yn erbyn pob prosiect, rhywle rhwng 2.5% a 10%, i dalu am wasanaethau’r prif swyddfa. |
| Twf | Mae cwmnïau adeiladu’n awyddus drwy'r amser i dyfu ac i gadw staff a chynyddu maint yr elw. Mae Twf Busnes yn gam lle mae’r busnes yn cyrraedd y pwynt ar gyfer ehangu ac yn chwilio am opsiynau ychwanegol i greu mwy o elw. Mae twf busnes yn rhan o gylch bywyd busnes, tueddiadau twf y diwydiant, ac awydd perchnogion am greu gwerth ecwiti. |
| Rhwydweithio | Mae rhwydweithio yn weithgaredd busnes economaidd-gymdeithasol lle mae pobl fusnes ac entrepreneuriaid yn cwrdd i greu cysylltiadau busnes ac i adnabod, creu neu weithredu ar gyfleoedd busnes, rhannu gwybodaeth a chwilio am bartneriaid posib ar gyfer mentrau. Gall rhwydweithio ym maes adeiladu gynyddu’r siawns y bydd busnes yn cael mwy o waith neu gontractau yn y dyfodol. |
| Elw | Ar brosiectau adeiladu, cyfeirir at elw a gorbenion fel arfer mewn perthynas â chontractwyr. O ran prosiectau unigol, gellir diffinio elw fel yr arian y mae’r prosiect yn ei wneud ar ôl cyfrif yr holl gostau a threuliau. Bydd canran yr elw y gallai contractwr ei roi yn ei bris tendro, yn amrywio yn ôl risg, llwyth gwaith a hinsawdd economaidd. Gall hefyd ymwneud â throsiant cyfalaf a ddefnyddir ar gyfer pob prosiect; po fwyaf o weithiau y gall contractwr droi ei gyfalaf ar brosiect, y mwyaf y gall fforddio torri maint yr elw. |