Uned 104: Cyflogadwyedd yn y sector adeiladu ac amgylchedd adeiledig

# Enghraifft o gynllun gwaith

Mae’r cynllun gwaith enghreifftiol hwn yn cynnwys dysgu yn yr ystafell ddosbarth ac mewn gweithdai ar gyfer Uned 104. Mae’n seiliedig ar 3 awr y sesiwn am 10 sesiwn. Enghraifft yn unig yw hon o gynllun gwaith posib, ac mae’n seiliedig ar theori a gwaith ymarferol mewn canolfan Addysg Bellach, ond gellir ei addasu i gyd-fynd â’r holl gyfleusterau dysgu gyda’r addasiadau angenrheidiol i ddiwallu anghenion dysgwyr unigol.

**Gallwch ddefnyddio'r cynllun gwaith enghreifftiol fel y mae, ei addasu neu dynnu cynnwys ohono i greu cynllun gwaith sy'n addas i'ch anghenion chi o ran ei gyflwyno. Gellir ei addasu hefyd drwy ychwanegu gweithdai theori ac ymarferol i gynorthwyo dysgwyr sydd ag amser dysgu ychwanegol neu sydd ei angen.**

Hefyd, dylai canolfannau ymgorffori’r themâu canlynol, lle bo hynny’n briodol, fel llinynnau sy’n rhedeg drwy bob un o adrannau’r cymhwyster. Er nad oes cyfeiriad penodol atynt yn yr adran ar gynnwys adrannau, mae City and Guilds o’r farn bod y rhain yn hanfodol wrth addysgu’r cymhwyster:

* ystyriaethau iechyd a diogelwch, yn enwedig yr angen i bwysleisio wrth ddysgwyr fod yn rhaid iddynt ystyried iechyd a diogelwch pobl eraill yn ogystal â nhw eu hunain
* Sgiliau Hanfodol (Cymhwyso Rhif, Cyfathrebu, Llythrennedd Digidol a Chyflogadwyedd)
* tasgau estynedig a materion gwahaniaethu, cynhwysiant, hawl a chydraddoldeb
* materion ysbrydol, moesol, cymdeithasol a diwylliannol
* addysg amgylcheddol a materion Ewropeaidd cysylltiedig
* Gwerthoedd Prydeinig
* defnyddio technoleg gwybodaeth dysgu.

Uned 104: Cyflogadwyedd yn y sector adeiladu ac amgylchedd adeiledig

# Enghraifft o gynllun gwaith

**Cwrs/cymhwyster:** Cymhwyster Sylfaen mewn Adeiladu a Pheirianneg Gwasanaethau Adeiladu **Enw'r tiwtor:** Rhowch enw’r tiwtor yma

**Nifer y sesiynau**:10 **Oriau cyflwyno**: 30 **Lleoliad**:Rhowch y lleoliad yma **Grŵp**: Rhowch y grŵp yma

|  |
| --- |
| **Deilliannau dysgu**   1. Gwybod beth yw’r opsiynau a’r cyfleoedd cyflogaeth 2. Gwybod beth yw sgiliau cyflogadwyedd 3. Deall egwyddorion sylfaenol busnes 4. Gallu defnyddio sgiliau busnes a chyflogadwyedd sylfaenol |

| Sesiwn | Amcanion/deilliannau dysgu **Bydd y dysgwr yn:** | Gweithgareddau ac adnoddau | Gwiriad sgiliau |
| --- | --- | --- | --- |
| 1  3 awr | 1 Gwybod beth yw’r opsiynau a’r cyfleoedd cyflogaeth   * 1. Contractau cyflogi sydd ar gael yn y diwydiant. | Gweithgareddau:   * Trafodaeth yn yr ystafell ddosbarth: Holwch y dysgwyr am statws eu swydd bresennol: a oes gan unrhyw un waith rhan-amser, a oes unrhyw un wedi cael gwaith rhan-amser? Holwch y dysgwyr a ydyn nhw wedi gwneud cais am waith, pa fath o gwmnïau a chontractau maen nhw wedi gwneud cais amdanyn nhw? * Cyflwynwch y dysgwyr i wahanol gyfleoedd cyflogaeth a mathau o gontractau sydd ar gael yn y diwydiant, gan gynnwys prentisiaethau, labrwrs, gwaith contract, cynnal a chadw, hunangyflogaeth a llwybrau dilyniant gan gynnwys swyddi rheoli a goruchwylio.   Adnoddau:   * **PowerPoint 1: Contractau** * **Taflen waith 1: Contractau cyflogi** | Y tiwtor yn arsylwi.  Trafodaeth yn yr ystafell ddosbarth.  Cwestiynau penodol.  **Taflen waith 1** |
| 2  3 awr | 1 Gwybod beth yw’r opsiynau a’r cyfleoedd cyflogaeth   * 1. Dod o hyd i gyfleoedd am waith a phrentisiaethau yn y diwydiant   4 Gallu defnyddio sgiliau busnes a chyflogadwyedd sylfaenol  4.1 Sgiliau ymchwil sylfaenol | Gweithgareddau:   * Trafodwch beth mae ‘paratoi ar gyfer gwaith’ a ‘pharodrwydd i weithio’ yn ei olygu. * Cyflwynwch y dysgwyr i’r gwahanol offer a thechnegau mae modd eu defnyddio i chwilio am swyddi gwag. * Cyfeiriwch y dysgwyr i ymweld â’r gwefannau canlynol fel man cychwyn ar gyfer ymchwil i ddod o hyd i swydd: * <https://gyrfacymru.llyw.cymru/cael-swydd> * [https://www.ice.org.uk/careers-and-training/civil-engineering-jobs](https://protect-eu.mimecast.com/s/YVXqC1j0Ei6Z55DcGe1zy?domain=ice.org.uk) * [https://www.fmb.org.uk/join-the-fmb/why-choose-a-career-in-construction-apprentices/](https://protect-eu.mimecast.com/s/fw0CC2Ry2CVmOOJfBJpd3?domain=fmb.org.uk/) * <https://www.builders.org.uk/news/the-best-career-advice-is-to-consider-all-your-options/> * Gofynnwch i’r dysgwyr weithio mewn parau a chwilio am swyddi mewn maes penodol, gan chwilio ar y rhyngrwyd ac mewn llyfrgelloedd. * Fel grŵp, trafodwch ganlyniadau'r dasg chwilio am swydd. Sawl swydd y gwnaethoch chi ddod o hyd iddynt? Pa adnoddau oedd fwyaf defnyddiol wrth chwilio am swydd? Beth oedd y mathau o gontract a’r gofynion mynediad? * Trafodwch beth fyddai’r camau nesaf ar gyfer gwneud cais am un o’r swyddi a welwyd.   Adnoddau:   * **PowerPoint 2: Dod o hyd i swydd** * **Taflen waith 2: Dod o hyd i swydd** * Mynediad i’r rhyngrwyd i chwilio am swyddi * Mynediad at adnoddau llenyddol i chwilio am swyddi | Y tiwtor yn arsylwi.  Trafodaeth yn yr ystafell ddosbarth.  Cwestiynau penodol.  **Taflen waith 2** |
| 3  3 awr | 1 Gwybod beth yw’r opsiynau a’r cyfleoedd cyflogaeth   * 1. Dod o hyd i gyfleoedd am waith a phrentisiaethau yn y diwydiant | Gweithgareddau:   * Trafodwch yr wybodaeth sydd ar CV, fel sgiliau/ymddygiad, cymwysterau, proffil. * Gofynnwch i’r dysgwyr ddrafftio eu CV, gan ddefnyddio lluniwr CV os oes un ar gael. Er enghraifft, gwefannau fel <https://standout-cv.com/pages/student-cv-template> * Rhowch drosolwg o’r broses ymgeisio a chyfweld. * Ewch ati i ymarfer cyfweliadau ffug i helpu dysgwyr i feddwl am y cwestiynau y byddan nhw’n eu cael mewn cyfweliad, a rhoi cyfle iddyn nhw ymarfer eu sgiliau cyfathrebu. * Gofynnwch i grŵp o arbenigwyr yn y diwydiant o wahanol gefndiroedd a chwmnïau eistedd ar banel i ddysgwyr gael eu cyf-weld ganddynt. Rhowch gyfres o gwestiynau parod i’r cyflogwyr os oes angen. Dylai dysgwyr wisgo a pharatoi’n briodol, gan ei drin fel cyfweliad go iawn am swydd er mwyn manteisio i’r eithaf arno. Os yw’n bosib, gofynnwch i’r sawl sy’n cyf-weld roi adborth i'r dysgwyr a nodi meysydd i weithio arnyn nhw.   Adnoddau:   * **Taflen waith 3: Creu CV** * **Taflen waith 4: Cyfweliadau ffug** | Y tiwtor yn arsylwi.  Trafodaeth yn yr ystafell ddosbarth.  CV drafft  Cyfweliadau ffug  **Taflenni gwaith 3 a 4** |
| 4  3 awr | 2 Gwybod beth yw sgiliau cyflogadwyedd  2.1 Ymddygiad ac etheg gwaith | Gweithgareddau:   * Trafodwch y safonau a’r ymddygiad sy’n angenrheidiol ar gyfer gweithio. Gofynnwch i’r dysgwyr beth sy’n etheg gwaith gadarnhaol yn eu barn nhw. * Trafodwch y disgwyliadau yn y gwaith o ran prydlondeb, agwedd, ymddangosiad personol a hyblygrwydd.   Adnoddau:   * **PowerPoint 3: Ymddygiad** * **Taflen waith 5: Safonau ac ymddygiad** | Y tiwtor yn arsylwi.  Trafodaeth yn yr ystafell ddosbarth.  Cwestiynau penodol.  **Taflen waith 5** |
| 5  3 awr | 2 Gwybod beth yw sgiliau cyflogadwyedd  2.2 Technegau datrys problemau.  4 Gallu defnyddio sgiliau busnes a chyflogadwyedd sylfaenol  4.3 Datrys problemau | Gweithgareddau:   * Trafodwch y mathau o broblemau y gallai dysgwyr eu hwynebu yn y gwaith, gan gynnwys problemau cyffredin wrth reoli amser ac adnoddau. * Esboniwch beth yw’r gwahanol dechnegau datrys problemau sy’n cael eu defnyddio yn y gweithle. * Trafodwch bwysigrwydd gofalu am eu hiechyd a'u diogelwch eu hunain ac eraill yn yr amgylchedd wrth ddelio â phroblemau.   Adnoddau:   * **PowerPoint 4: Datrys problemau** * **Taflen waith 6: Datrys problemau** | Y tiwtor yn arsylwi.  Trafodaeth yn yr ystafell ddosbarth.  Cwestiynau penodol.  **Taflen waith 6** |
| 6  3 awr | 2 Gwybod beth yw sgiliau cyflogadwyedd  2.3 Sgiliau rhyngbersonol a gweithio mewn tîm  4 Gallu defnyddio sgiliau busnes a chyflogadwyedd sylfaenol  4.3 Datrys problemau | Gweithgareddau:   * Fel grŵp, trafodwch gweithio mewn tîm. Gofynnwch y cwestiynau canlynol i ysgogi trafodaeth: * Beth sy’n gwneud tîm da? * Beth sydd ei angen i wella perfformiad tîm? * Pwy sy’n gyfrifol am y tîm? * Trafodwch sut mae perfformiad ac ymddygiad unigolyn yn effeithio ar y tîm ehangach a sut mae gweithio gan ystyried pobl eraill. * Bydd y tasgau yn Nhaflen waith 7 yn helpu dysgwyr i ymarfer eu sgiliau gwaith tîm a chyfathrebu, sy’n hanfodol yn y diwydiant adeiladu. Fel grŵp, trafodwch y sgiliau cyfathrebu sy’n cael eu defnyddio yn y tasgau. * Gofynnwch i’r dysgwyr weithio mewn grwpiau bach neu barau i restru cymaint ag y bo modd o’r gwahanol fathau o ddulliau cyfathrebu sy’n cael eu defnyddio ar y safle. Beth yw manteision ac anfanteision y gwahanol ddulliau cyfathrebu?   Adnoddau:   * **PowerPoint 5: Cyfathrebu a gwaith tîm** * **Taflen waith 7: Gwaith tîm a chyfathrebu** | Y tiwtor yn arsylwi.  Trafodaeth yn yr ystafell ddosbarth.  Gwaith grŵp/parau  **Taflen waith 7** |
| 7  3 awr | 3 Deall egwyddorion sylfaenol busnes  3.1 Egwyddorion sylfaenol busnes  4 Gallu defnyddio sgiliau busnes a chyflogadwyedd sylfaenol  4.2 Cyfrifiadau sylfaenol ac anfonebu | Gweithgareddau:   * Esboniwch y gwahaniaeth rhwng elw a cholled mewn perthynas ag incwm, gwariant a gorbenion. * Gofynnwch i’r dysgwyr nodi gorbenion nodweddiadol busnes * Ewch ati i ymarfer dulliau sylfaenol o gadw cyfrifon a chyfrifo anfonebau. * Trafodwch fanteision rhwydweithio ar gyfer twf busnes.   Adnoddau:   * **PowerPoint 6: Egwyddorion sylfaenol busnes** * **Taflen waith 8: Terminoleg busnes** * **Taflen waith 9: Elw a cholled** * <https://www.bbc.co.uk/bitesize/guides/zxq2hyc/revision/2> * <https://www.bbc.co.uk/bitesize/topics/zkww7p3/articles/z9q4gdm> * <https://www.rics.org/uk/upholding-professional-standards/sector-standards/construction/rics-nrm-new-rules-of-measurement/> | Y tiwtor yn arsylwi.  Trafodaeth yn yr ystafell ddosbarth.  Cwestiynau penodol.  **Taflenni gwaith 8 ac 9** |
| 8  3 awr | 3 Deall egwyddorion sylfaenol busnes  3.2 Pwysigrwydd cynhyrchedd ac enw da | Gweithgareddau:   * Esboniwch y cyswllt rhwng cynhyrchedd ac enw da ynghyd â phwysigrwydd cynnal ansawdd. * Trafodwch sut y bydd cynnal enw da yn helpu i sicrhau cwsmeriaid a chontractau newydd, cadw staff ac elw. * Gofynnwch i’r dysgwyr rannu enghreifftiau o gwmnïau lle maen nhw wedi cael profiadau da gyda nhw. Beth oedd gan y cwmnïau yn gyffredin, o ran profiad cwsmeriaid?   Adnoddau:   * **PowerPoint 6: Egwyddorion sylfaenol busnes** | Y tiwtor yn arsylwi.  Trafodaeth yn yr ystafell ddosbarth.  Cwestiynau penodol. |
| 9  3 awr | 3 Deall egwyddorion sylfaenol busnes  3.3 Pwysigrwydd gwasanaeth i gwsmeriaid  3.4 Canlyniadau colli busnes | Gweithgareddau:   * Trafodwch sut mae darparu gwasanaeth cadarnhaol i gwsmeriaid ym mhob cam o gontract busnes. Gofynnwch i’r dysgwyr esbonio pwysigrwydd cyflawni contractau, tryloywder ac ansawdd gwaith. * Esboniwch bwysigrwydd gosod disgwyliadau clir gyda chwsmeriaid ym mhob cam, gan gynnwys ymgysylltu cychwynnol, prisio a rhoi dyfynbrisiau, amserlennu ac anfonebu. * Gofynnwch i’r dysgwyr roi enghreifftiau o sut gall gwaith adeiladu effeithio ar y cyhoedd (ee, materion traffig, mynediad a llygredd) a thrafod sut mae modd eu lleihau. * Trafodwch adeiladu ystyriol a’i nodau. * Trafodwch y canlyniadau o beidio â chydymffurfio (ee, cosbau).   Adnoddau:   * **PowerPoint 6: Egwyddorion sylfaenol busnes** * **Taflen waith 10: Cynllunio ar gyfer cwsmeriaid** * <https://www.ccscheme.org.uk/ccs-ltd/code-of-considerate-practice-2/> | Y tiwtor yn arsylwi.  Trafodaeth yn yr ystafell ddosbarth.  Cwestiynau penodol  **Taflen waith 10** |
| 10  3 awr | Pob canlyniad dysgu | Crynhoi gwybodaeth:   * Yn y sesiwn hon, bydd dysgwyr yn cael amser i adolygu a chwblhau unrhyw waith sy’n weddill cyn cwblhau’r cwestiynau amlddewis ar eu pen eu hunain. * Bydd y dysgwyr yn llunio cwestiynau dysgu oddi wrth ei gilydd mewn timau bach neu’n creu cwis holi’r athro ac ati. * Rhannwch y cwestiynau amlddewis i’r dysgwyr eu hateb ar eu pen eu hunain. * Rhowch amser i’r dysgwyr gwblhau cyn casglu papurau cwestiynau i’w marcio’n unigol, a rhoi adborth unigol yn ddiweddarach.   Adnoddau:  **Uned 104 Cwestiynau Amlddewis** | Cwestiynau agored ac uniongyrchol  Dysgu gan gyd-ddysgwyr  **Cwestiynau Amlddewis** |
|  |  |  |  |